8. Forslag til lokalplan nr. 405 Etageboliger ved [adresse] i Hadsten (Åben)
Tidl. politisk behandling BY, 27.10.20, pkt. 10
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til et revideret "Forslag til lokalplan nr. 405 for etageboliger på [adresse] 
i Hadsten og tillæg nr. 2 til Kommuneplan 2021-32" med henblik på, at forslagene fremlægges i offentlig 
høring.
Baggrunden for udarbejdelsen af lokalplanen er at give mulighed for at realisere intentionerne om flere 
boliger i [adresse], som udspringer af ”Hadsten midtbyplan” og ”Plan- og bæredygtighedsstrategi 
2030+”. 
Formålet med lokalplanen er at skabe et attraktivt etagebyggeri på op til 5 etager med 30 lejligheder, samt 
sikre en god sammenhæng til det omkringliggende byområde med nærhed til handel og kollektiv trafik. 
En forudsætning for realisering af lokalplanen er, at områdets eksisterende antal offentligt tilgængelige 
parkeringspladser fastholdes. Lokalplanen bygger videre på midtbyplanens principielle idé om en 
randbebyggelse langs [adresse], som sammen med [adresse] og [adresse] danner en karré. Derved kan 
det indre gårdrum friholdes for større bebyggelser og udlægges til opholds- og parkeringsarealer.
VURDERING
Byrådet godkendte i oktober 2020 et forslag til en lokalplan og et kommuneplantillæg for et område ved 
[adresse], hvorefter forslagene til planerne blev sendt i offentlig høring. 
På baggrund af de høringssvar, som indkom i høringsperioden til det oprindeligt foreslåede byggeri 
angående skyggevirkninger, indkigsgener og trafikafvikling, er der nu udarbejdet nyt planforslag med en 
udvidet lokalplan- og rammeafgrænsning. Byggefeltet i lokalplanen er flyttet mod syd, hvorved der sikres 
adgang til parkeringspladsen nord og syd for byggefeltet. Ved at flytte byggefeltet mod syd minimeres 
samtidig indkigsgener og skyggevirkninger til de nærmeste naboer i [adresse]. Idet den ændrede 
placering af byggefeltet, påvirker indretningen af den eksisterende parkeringsplads ved [adresse], er 
lokalplanområdet udvidet, hvorved hele parkeringspladsen er omfattet af det reviderede planforslag.
Herudover er det maksimale bruttoetageareal i det reviderede lokalplanforslag sænket til 4.000 m2, mod 
4.750 m2 i det oprindelige forslag. Ændringen har sammenhæng med, at der samtidigt er fastlagt 
bestemmelse om, at der maksimalt må etableres 30 lejligheder indenfor lokalplanområdet.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune. 
Ved en efterfølgende realisering af lokalplanen vil der kunne forventes udgifter i forbindelse med, at 
ejendommen Ågade 20 skal erhverves. Erhvervelse kan ske ved frivillig aftale, ved at ejerne begærer 
Sagsnr. EMN-2020-18862
DokID: 2478359
Hanne Lauridsen
Byråd
30-11-2021 19:00
ejendommene overtaget eller ved ekspropriation. Der vil herudover være udgifter forbundet med en 
nedrivning af den eksisterende bygning på [adresse] 20 samt om- og anlæggelse af parkeringspladsen. 
Der forventes endvidere en tilsvarende indtægt fra salg af det kommunale areal, hvorpå der kan opføres 
etagebyggeri. Der vil blive fremlagt en separat sag herom til politisk behandling.
INDDRAGELSE
Borgerinddragelse og kommunikation om forslaget til lokalplan og kommuneplantillæg sker efter reglerne i 
planloven. Det er et selvstændigt mål med planloven, at offentligheden i videst muligt omfang inddrages i 
planlægningsarbejdet. Forslaget til lokalplan og kommuneplantillæg skal efter godkendelse offentliggøres 
ved annoncering på kommunens hjemmeside med en indsigelsesfrist, som Teknik og Miljø anbefaler 
fastlagt til fire uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 405 Etageboliger langs [adresse] i Hadsten med kommuneplantillæg nr. 2” 
godkendes og fremlægges i offentlig høring i 4 uger.
BESLUTNING
Planudvalget, 2. november 2021:
Fraværende: Ingen
Inge Nielsen (O) stillede forslag om, at der i lokalplanen indføres en bestemmelse om, at der ikke må 
opføres lejligheder på 5. etage, men at denne alene må anvendes som tagterrasse. 
Forslaget blev ikke godkendt med 1 stemme for og 4 imod. Ingen undlod at stemme.
For stemte Inge Nielsen (O).
Imod stemte Freja Petersen (Ø), Steve Mathiasen (A), Peder Mathiesen (A) og Werner Toft 
(V). 
Forvaltningens indstilling blev herefter godkendt. Inge Nielsen kan ikke tiltræde indstillingen.
Økonomiudvalget, 23. november 2021:
Fraværende: Ingen.
Indstillingen fra Planudvalget indstilles godkendt. 
Byrådet, 30. november 2021:
Fraværende: Caroline Johansen.
Økonomiudvalgets indstilling blev godkendt med 23 stemmer for og en stemme imod. Ingen undlod at 
stemme. 
For stemte Christoffer Østergaard, Kim Lauritsen, Cirkeline Knudsen, Bo Jacobsen, Steve Mathiasen, 
Peder Mathiesen, Victoria Kristiansen, Helen Hermansen, Asger Karlsen, Sigrid Nissen, Henry Holm 
Michelle Dahl, Palle Schmidt, Hanne Østergaard, Eric Skov, Anna Andreasen, Dan Frandsen, Øivind Brandt 
Sanne Gregersen, Ester Frederiksen, Xenia Jessen, Bertil Clausen, Joan Bach, Freja Petersen 
og Carlo Kristensen. 
Imod stemte Inge Nielsen, da hun ikke kan godtage etagebyggeri på 5. etage i [adresse]. 
Bilag
1.
Forslag til lokalplan nr. 405 og tillæg nr. 2 (2510123)
